Pūrisms (valodniecība)

Pūrisms (, no  — 'tīrs') ir tendence attīrīt valodu no aizguvumiem un citu valodu ietekmēm. Ar to tiecas stabilizēt literārās valodas leksiku, jaunvārdu veidošanai izmantojot savas valodas iespējas. Pūrismam liela ietekme parasti ir vēsturiskajos periodos, kad kāda valoda cenšas kļūt par literāro valodu.

 Preskriptīvā valodniecība 

Pūrisms ir saistīts ar deskriptīvas (no. — 'aprakstīt') un preskriptīvas (no  — 'dot rīkojumu u. tml.') valodniecības jēdzieniem, kur deskriptīva ir tāda, kura pēta, bet preskriptīva — tāda, kura regulē.

Piemēram, par latviešu valodniecību varētu teikt, ka Latvijas Universitātes Matemātikas un informātikas institūta Mākslīgā intelekta laboratorija (AILab) nodarbojas ar deskriptīvu valodniecību (korpusa veidošana, semantisko hierarhiju aprakstīšanas risinājumi u. tml.), kurpretī Latvijas Zinātņu akadēmijas Terminoloģijas komisijai, Valsts valodas komisijai, Valsts valodas centram u.c. ir preskriptīvas funkcijas.

Daži autori pūrismu sauc par preskriptīvās valodniecības galējo formu.

 Skatīt arī 
 Lakūna

 Atsauces 

Kategorija:Valodniecība

ja:固有語#言語純化運動と借用語論